CELEX: 52010PC0707
Language: mt
Date: 2010-12-02
Title: Proposta għal DEĊIŻJONI TA' IMPLIMENTAZZJONI TAL-KUNSILL li temenda d-Deċiżjoni 2007/884/KE li tawtorizza lir-Renju Unit biex japplika miżura ta’ deroga mill-Artikoli 26(1)(a),168 u 169 tad-Direttiva 2006/112/KE dwar is-sistema komuni ta' taxxa fuq il-valur miżjud

|

52010PC0707

Proposta għal DEĊIŻJONI TA' IMPLIMENTAZZJONI TAL-KUNSILL li temenda d-Deċiżjoni 2007/884/KE li tawtorizza lir-Renju Unit biex japplika miżura ta’ deroga mill-Artikoli 26(1)(a),168 u 169 tad-Direttiva 2006/112/KE dwar is-sistema komuni ta' taxxa fuq il-valur miżjud  /* KUMM/2010/0707 finali - NLE 2010/0344 */  

	[pic] | Il-KUMMISSJONI EWROPEA |Brussel 2.12.2010KUMM(2010) 707 finali2010/0344 (NLE)Proposta għalDEĊIŻJONI TA' IMPLIMENTAZZJONI TAL-KUNSILLli temenda d-Deċiżjoni 2007/884/KE li tawtorizza lir-Renju Unit biex japplika miżura ta’ deroga mill-Artikoli 26(1)(a),168 u 169 tad-Direttiva 2006/112/KE dwar is-sistema komuni ta' taxxa fuq il-valur miżjudMEMORANDUM TA' SPJEGAZZJONI1. IL-KUNTEST TAL-PROPOSTAIr-raġunijiet għall-proposta u l-għanijiet tagħhaSkont l-Artikolu 395(1) tad-Direttiva 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud (minn hawn 'il quddiem 'id-Direttiva dwar il-VAT'), il-Kunsill, li jaġixxi unanimament fuq proposta mill-Kummissjoni, jista' jawtorizza lil kwalunkwe Stat Membru li japplika miżuri speċjali għal deroga mid-dispożizzjonijet ta' dik id-Direttiva, sabiex jissimplifika l-proċedura tal-ġbir tal-VAT jew sabiex jippreveni ċerti tipi ta' evażjoni jew evitar tat-taxxa.Permezz ta’ ittra rreġistrata mas-Segretarjat Ġenerali tal-Kummissjoni datata t-22 ta’ Lulju 2010, ir-Renju Unit talab l-awtorizzazzjoni biex ikompli japplika miżura ta' deroga li tirrigwarda d-dritt ta' tnaqqis ta' VAT imħallas fuq il-kiri jew lokazzjoni ta' vetturi bil-mutur użati wkoll għal skopijiet personali u mogħtija, għall-aħħar darba mid-Deċiżjoni tal-Kunsill 2007/884/EC[1]. Skont l-Artikolu 395(2) tad-Direttiva 2006/112/KE, il-Kummissjoni għarrfet lill-Istati Membri l-oħra b'ittra tat-12 ta' Ottubru 2010 bit-talba magħmula mir-Renju Unit. Permezz ta' ittra datata l-15 ta' Ottubru 2010, il-Kummissjoni nnotifikat lir-Renju Unit li kellha l-informazzjoni kollha meħtieġa biex tikkunsidra t-talba.Il-kuntest ġeneraliId-Deċiżjoni tal-Kunsill imsemmija hawn fuq awtorizzat lir-Renju Unit biex japplika restrizzjoni fuq id-dritt ta' tnaqqis ta' 50% tad-dħul mill-VAT imħallas fuq il-kiri jew lokazzjoni ta’ karozzi użati minn persuni taxxabbli kemm għall-użu kummerċjali kif ukoll għall-użu privat. Fl-istess ħin, l-użu privat minn persuni taxxabbli, ta’ dawn il-karozzi mogħtija b'kiri jew lokazzjoni, ma kellux jitqies bħala provvista ta' servizzi bi ħlas. Din id-deroga telimina l-ħtieġa li l-kerrej iżomm reġistru privat dettaljat bil-kilometri li kull karozza tkun għamlet u li jdaħħal fil-kontabilità tiegħu l-VAT fuq l-użu privat. Għalhekk, id-deroga għandha titqies essenzjalment bħala miżura ta' simplifikazzjoni u tiskadi fil-31 ta’ Diċembru 2010.Normalment, id-derogi jingħataw għal żmien limitat bil-għan li ssir valutazzjoni dwar jekk il-miżura speċjali hijiex xierqa u effikaċi. F'dan ir-rigward, abbażi tal-informazzjoni mogħtija mir-Renju Unit, il-Kummissjoni tifhem li t-tqassim tal-50% bejn l-użu kummerċjali u l-użu privat (jew kwalunkwe użu ieħor mhux kummerċjali skont l-Artikolu 26(1)(a) tad-Direttiva 2006/112/KE) attwalment għadu jirrifletti l-użu kummerċjali u privat globali ta’ karozzi b’kiri jew lokazzjoni minn persuni taxxabbli fir-Renju Unit. Għalhekk, huwa xieraq li l-miżura ta’ deroga tiġi estiża.Madankollu, kwalunkwe estensjoni għandha tkun limitata fiż-żmien sabiex ikun jista’ jiġi evalwat jekk il-kundizzjonijiet, li fuqhom hija msejsa d-deroga, ikunux għadhom validi. Għalhekk, qed jiġi propost li d-deroga tiġi estiża sal-aħħar tas-sena 2013 u jintalab li sa mhux iktar tard mill-1 ta’ April 2013, ir-Renju Unit jippreżenta rapport li jinkludi reviżjoni tal-persentaġġ ta’ restrizzjoni applikat fil-każ li jkun hemm il-ħsieb li tingħata estensjoni wara l-2013. F'kwalunkwe każ, id-Deċiżjoni tiskadi jekk ir-regoli tal-UE li jirregolaw ir-restrizzjonijiet tad-dritt ta' tnaqqis ikunu daħlu fis-seħħ qabel dik id-data ta’ skadenza.Id-dispożizzjonijiet eżistenti fil-qasam tal-propostaL-Artikolu 176 tad-Direttiva tal-VAT jistipula li l-Kunsill għandu jiddetermina l-infiq li minnu ma tistax titnaqqas il-VAT. Sa dak iż-żmien, l-Istati Membri huma awtorizzati li jibqgħu japplikaw l-eżenzjonijiet li kienu fis-seħħ fl-1 ta' Jannar 1979. Għaldaqstant, hemm għadd ta' dispożizzjonijiet "standstill" li jillimitaw id-dritt ta’ tnaqqis fir-rigward ta’ vetturi bil-magna.Fl-2004, il-Kummissjoni ħejjiet proposta[2] li fiha hemm regoli li bihom kategoriji ta’ nfiq jistgħu jkunu suġġetti għal restrizzjoni tad-dritt ta’ tnaqqis, iżda l-Kunsill għad ma rnexxilux jilħaq ftehim dwar dik il-proposta.2. IR-RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATTId-Deċiżjoni ta’ implimentazzjoni għandha l-għan li tipproroga miżura ta' simplifikazzjoni li tneħħi l-ħtieġa għal persuna taxxabbli li żżomm reġistri u li ddaħħal fil-kontabilità tagħha l-VAT fuq id-distanza li jkopru l-karozzi ta’ impriża għal skop privat u, għaldaqstant, għandha impatt ekonomiku potenzjalment pożittiv. Madankollu, minħabba li l-ambitu tad-deroga huwa ristrett u l-applikazzjoni tagħha hija limitata fiż-żmien, l-impatt għandu jkun fi kwalunkwe każ limitat.3. L-ELEMENTI LEGALI TAL-PROPOSTAId-Deċiżjoni ta’ implimentazzjoni hija msejsa fuq l-Artikolu 395 tad-Direttiva dwar il-VAT 2006/112/KE tat-28 ta' Novembru 2006, dwar is-sistema komuni ta' taxxa fuq il-valur miżjud.Il-proposta taqa' taħt il-kompetenza esklussiva tal-istituzzjonijiet tal-UE. Għalhekk, il-prinċipju tas-sussidjarjetà ma japplikax.Id-Deċiżjoni ta’ implimentazzjoni tikkonċerna awtorizzazzjoni mogħtija lil Stat Membru fuq talba tiegħu stess u ma tikkostitwixxi l-ebda obbligu. Il-proposta għalhekk hija konformi mal-prinċipju tal-proporzjonalità.Minħabba l-ambitu limitat tad-deroga, il-miżura speċjali hija proporzjonata mal-għan mixtieq.4. IMPLIKAZZJONI BAĠITARJAIl-proposta ma għandha l-ebda implikazzjoni għall-baġit tal-Unjoni.5. ELEMENTI MHUX OBBLIGATORJIIl-proposta tinkludi klawżola ta' estinzjoni.2010/0344 (NLE)Proposta għalDEĊIŻJONI TA' IMPLIMENTAZZJONI TAL-KUNSILLli temenda d-Deċiżjoni 2007/884/KE li tawtorizza lir-Renju Unit biex japplika miżura ta’ deroga mill-Artikoli 26(1)(a), 168 u 169 tad-Direttiva 2006/112/KE dwar is-sistema komuni ta' taxxa fuq il-valur miżjudIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea,Wara li kkunsidra d-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud[3], u b’mod partikolari l-Artikolu 395(1) tagħha,Wara li kkunsidra l-proposta mill-Kummissjoni Ewropea,Billi:1.  Permezz ta’ ittra rreġistrata mis-Segretarjat Ġenerali tal-Kummissjoni fit-22 ta’ Lulju 2010, ir-Renju Unit talab l-awtorizzazzjoni biex tiġi estiża miżura ta’ deroga sabiex jibqa’ jkun hemm restrinzjoni fuq id-dritt ta’ tnaqqis tal-VAT, mill-kerrej, fuq il-prezz imħallas għall-kiri jew lokazzjoni ta' vetturi tal-passiġġieri, meta l-vettura ma tintużax esklussivament għal skopijiet kummerċjali.2.  Permezz tal-ittra datata t-12 ta’ Ottubru 2010, il-Kummissjoni infurmat lill-Istati Membri l-oħra bit-talba tar-Renju Unit. Permezz ta' ittra datata l-15 ta' Ottubru 2010, il-Kummissjoni nnotifikat lir-Renju Unit li kellha l-informazzjoni kollha meħtieġa biex tikkunsidra t-talba.3.  Id-Deċiżjoni tal-Kunsill 2007/884/KE tal-20 ta’ Diċembru 2007 li tawtorizza lir-Renju Unit biex ikompli japplika miżura ta’ deroga mill-Artikoli 26(1)(a), 168 u 169 tad-Direttiva 2006/112/KE dwar is-sistema komuni ta' taxxa fuq il-valur miżjud[4], awtorizzat lir-Renju Unit biex iniżżel sa 50% d-dritt tal-kerrej li jnaqqas id-dħul tal-VAT fuq il-prezz ta’ kiri jew lokazzjoni ta’ vetturi tal-passiġġieri meta l-vettura ma tkunx intużat esklussivament għal skopijiet kummerċjali. Ir-Renju Unit kien awtorizzat ukoll biex ma jqisx bħala provvista ta' servizzi bi ħlas l-użu privat ta' karozza mikrija jew meħuda b’titolu ta’ lokazzjoni minn persuna taxxabbli għall-finijiet ta' negozju tiegħu stess. Din il-miżura ta' simplifikazzjoni eliminat il-ħtieġa li l-kerrej iżomm reġistru dettaljat bil-kilometri li kull karozza tal-impriża tkun għamlet għal skop privat u li jdaħħal fil-kontabilità tiegħu t-taxxa fuq il-kilometri attwali magħmla minn kull vettura għal skop privat.4.  Skont l-informazzjoni mogħtija mir-Renju Unit, ir-restrizzjoni ta’ 50% għadha tikkorrispondi għaċ-ċirkostanzi attwali f'dak li jirrigwarda n-negozji u l-użu mhux kummerċjali mill-kerrej tal-vetturi kkonċernati. Għalhekk huwa xieraq li r-Renju Unit ikun awtorizzat biex japplika l-miżura għal perjodu limitat ulterjuri, sal-31 ta’ Diċembru 2013.5.  Fil-każ li r-Renju Unit jikkunsidra estensjoni ulterjuri lilhinn mill-2013, għandu jitressaq rapport lill-Kummissjoni li jinkludi reviżjoni tal-persentaġġ applikat flimkien mat-talba għal estensjoni, mhux aktar tard mill-1 ta’ April 2013.6.  Fid-29 ta' Ottubru 2004, il-Kummissjoni adottat proposta għal Direttiva tal-Kunsill li temenda d-Direttiva 77/388/KEE, issa d-Direttiva 2006/112/KE, li tinkludi l-armonizzazzjoni tal-kategoriji ta’ infiq li għalihom jistgħu japplikaw l-esklużjonijiet mid-dritt tat-tnaqqis. Skont din il-proposta, l-esklużjonijiet mid-dritt tat-tnaqqis jistgħu jiġu applikati għal vetturi tat-triq bil-mutur. Il-miżuri ta’ deroga previsti fid-Deċiżjoni għandhom jiskadu fid-data tad-dħul fis-seħħ tad-Direttiva li temenda, jekk dik id-data tkun qabel id-data ta’ skadenza stipulata f’din id-Deċiżjoni.7.  Id-deroga ma għandha l-ebda impatt fuq ir-riżorsi proprji tal-Unjoni li jirriżultaw mill-ġbir tat-taxxa fuq il-valur miżjud.8.  Id-Deċiżjoni 2007/884/KE għandha għalhekk tiġi emendata b’dan il-mod,ADOTTA DIN ID-DEĊIŻJONI:Artikolu 1Id-Deċiżjoni 2007/884/KE għandha tiġi emendata kif ġej:(1) L-Artikolu 3 jinbidel b'dan li ġej:“Artikolu 3Din id-Deċiżjoni tiskadi fid-data tad-dħul fis-seħħ ta' regoli tal-Unjoni li jiddeterminaw in-nefqa marbuta mal-vetturi tat-triq bil-mutur li ma tikkwalifikax għal tnaqqis totali tal-VAT, iżda mhux aktar tard mill-31 ta' Diċembru 2013.Kwalunkwe talba għal estensjoni ta’ dawk il-miżuri għandha tkun akkumpanjata minn rapport, imressaq lill-Kummissjoni mhux iktar tard mill-1 ta' April 2013, li jinkludi reviżjoni tal-persentaġġ ta’ restrinzjoni applikat fuq id-dritt għal tnaqqis tal-VAT dovut fuq il-kiri jew il-lokazzjoni ta’ vetturi li ma jintużawx esklussivament għal skopijiet kummerċjali.”Artikolu 2Din id-Deċiżjoni għandha tapplika mill-1 ta' Jannar 2011.Artikolu 3Din id-Deċiżjoni hija indirizzata lir-Renju Unit tal-Gran Brittanja u lill-Irlanda ta' Fuq.Magħmul fi Brussell,Għall-KunsillIl-President [1] ĠU L 346, 29.12.2007, p. 21.[2] COM(2004) 728 finali (ĠU C 24, 29.1.2005, p. 10).[3] ĠU L 347, 11.12.2006, p.1.[4] ĠU L 346, 29.12.2007, p. 21.